kardosdrur/scandi-wiki huggingface dataset:
Troldholme

Troldholme i Øland Sogn, Brovst Kommune, er nogle holme i Limfjorden beliggende mellem Øland og Attrup. De tilhørte tidligere gårdene i Østerby, som benyttede holmene til fælles græsning af kvier. 

Troldholmene oversvømmes ved højvande og bortskylles langsomt. I 1796 fandtes der 46 holme, i dag er der 3 små holme igen.

Troldholmene hører i dag under Skov- og Naturstyrelsen og har status som vildtreservat.

Eksterne henvisninger 
 Nibe og Gjøl Bredning – Skov- og Naturstyrelsen

Øland Sogn
Øer i Limfjorden
Mošovce

Mošovce (1380 indbyggere) er en vigtige landsby på Midt-Slovakiet med mangen historiske mindesmærke, og det fødested af en fremragende Slovakie digter, Ján Kollár.

Ekstern henvisning 

 www.mosovce.sk
 Brochure 
 Oplysninger
 Drienok

Galleri 

Byer i Slovakiet
Blinky

Blinky  er en fiktiv fisk i The Simpsons-universet. Den optræder i episoden Two Cars in Every Garage and Three Eyes on Every Fish.

Bart Simpson fanger den på en fisketur med sin søster Lisa. Det viser sig, at fisken er muteret som følge af atomaffald udledt i havet fra Springfield Nuclear Power Plant.

Eksterne henvisninger 
Simpsons wiki om Blinky

Figurer i The Simpsons
en:List of recurring The Simpsons characters#Blinky
Libreville

Libreville er hovedstad og største by i Gabon. Byen har  indbyggere. 

Området var oprindeligt beboet af Mpongwé-stammen.  Byen blev anlagt efter at franske handelsmænd ankom i 1843 og fik navnet Libreville, efter at  en del befriede slaver blev sendt dertil (på samme måde som Freetown i Sierra Leone). Libreville var den vigtigste havn i Fransk Ækvatorialafrika fra 1934 til 1946. Det var først efter selvstændigheden i 1960, at byen begyndte at vokse, og det anslås nu, at den huser halvparten af Gabons befolkning.

Referencer 

Havnebyer
Gyllingnæs

Gyllingnæs  er en halvø og en herregård der ligger i Gylling Sogn, Hads Herred. Den ligger  den sydøstlige del af  Odder Kommune, og adskiller Kattegat og Horsens Fjord. På Gyllingnæs ligger herregården Gyllingnæs, der er udskilt fra Åkær Gods i 1801 af greve Friedrich Otto von Dernath. 

På Gyllingnæs er der også et livligt dyreliv og sydenden er skovdækket. Kysten og strandengene  er en del af Natura 2000 -område nr. 56 Horsens Fjord, havet øst for og Endelave. Mod nord ved Kattegatkysten ligger det fredede område Horskær. 

Syd for Horkær  ligger det inddæmmede område  Kalsemade, der er en af landets ældste inddæmninger med en 700 meter lang dæmning er anlagt omkring 1703. Landvindingen er på ca 165 hektar fladt landbrugsland, der afvandes med en pumpestation drevet af Kalsemade Tørlægningslaug. 
Øst for Maden ligger trykkeriet Narayana Press.

Gyllingnæs var i 1970'erne udpeget som en af de primære lokaliteter for Danmarks første atomkraftværk, og en stor protestmarch arrangeret af OOA i 1978, gik herfra til Aarhus. Projektet blev opgivet efter store folkelige protester.

I 1940 var der forslag om et storstilet landvindingsprojekt på i alt 322 hektar, ud for vestsiden af Gylling Næs, med en dæmning  over til Alrø og  Alrø-dæmningen der var anlagt i 1931. Forslaget var omdiskuteret, og blev først opgivet endeligt  i 1965.

Eksterne kilder og henvisninger 
 Rundt om Gyllingnæs  Folder fra Danmarks Naturfredningsforening
 Om Kalsemade  på dettabteland.dk

Lokaliteter i Odder Kommune
Fredede arealer i Danmark
Ålholm Station

Ålholm Station er en S-togs-station på Ringbanen. Den går under Roskildevej ca. 300 meter øst for Ålholm Plads og åbnede den 8. januar 2005.

Anlæggelsen af stationen har betydet, at man har placeret en lysreguleret fodgængerovergang for passagerer, der skal krydse Roskildevej.

På forpladsens østlige ende er der overdækket cykelparkering – dels også aflåst. Nede på perronerne har man desuden bag overdækningerne opsat cykelholdere, hvor cyklerne står under et halvtag. Men i kraft af, at stationen er bygget under niveau i forhold til resten af området, så opstår der også læ med væggene bag.

Stationen har to trapper fra vejen og ned til hver perron: En kort trappe, der drejer og går ud til perronen. Derudover en lang og knap så stejl trappe med ramper, der fører ned til cykelparkeringen.

Stationen betjenes af linje

Galleri

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Ålholm Station på dsb.dk

S-togs-stationer
Valby
Vigerslev Allé Station

Vigerslev Allé Station er en S-togs-station beliggende ved sydsiden af Vigerslev Allé og er en del af Ringbanen.

Stationen åbnede den 8. januar 2005.

Galleri

Antal rejsende 
Ifølge Østtællingen 2008 var udviklingen i antallet af dagligt afrejsende:

Se også 
 Vigerslev Station - nedlagt maj 1930

Noter

Eksterne henvisninger 

 Vigerslev Allé Station på dsb.dk

S-togs-stationer
Valby
Fransk Ækvatorialafrika

Fransk Ækvatorialafrika (fransk: Afrique Équatoriale Française, AEF) var en sammenslutning af de franske kolonier i det centrale Afrika mellem Congofloden i syd og Sahara i nord.

Føderationen blev grundlagt i 1910 og bestod af fire territorier: Fransk Gabon (det nuværende Gabon), Fransk Congo (det nuværende Republikken Congo), Ubangi-Shari (i dag Den Centralafrikanske Republik) og Fransk Tchad (i dag Tchad), sidstnævnte kom dog først med i 1920. Generalguvernøren residerede i Brazzaville i Fransk Congo, og havde viceguvernører i hvert territorium.

Historie 
Det lykkedes franskmændene at fordrive de sidste muslimske slavehandlere fra området i årene umiddelbart før 1. verdenskrig. I 1911 overdrog Frankrig dele af området til Tysk Kamerun som et resultat af Agadirkrisen. Området blev tilbagegivet efter Tyskland havde tabt 1. verdenskrig. Det blev dog ikke genintegreret i føderationen, men administreret sammen med mandatområdet Cameroun, der omfattede de øvrige dele af det tidligere Tysk Kamerun. I slutningen af 1920erne og begyndelsen af 1930erne blev en antikolonialistisk bevægelse Société Amicale des Originaires de l'A.E.F. grundlagt af André Matsoua, der kæmpede for at sikre områdets indbyggere fransk statsborgerskb og demokratiske rettigheder.

Under 2. verdenskrig tilsluttede føderationen sig de frie franske styrker under Félix Éboué i august 1940, bortset fra Gabon der tilsluttede sig Vichy-regeringen mellem 16. juni 1940 og 12. november 1940, og i denne periode var centrum for Vichy-regeringens aktiviteter i Afrika syd for Sahara.

Under den Fjerde Republik (1946–58), var føderationen repræsenteret i den franske nationalforsamling. I september 1958 stemte territorierne ved den af præsident Charles de Gaulle organiserede folkeafstemning for autonomi inden for det franske statssamfund, derefter blev føderationen opløst og opdelt i fire republikker. I 1959 blev de nye stater igen forenet i en midlertidig sammenslutning ved navn Unionen af Centralafrikanske Republikker, men allerede året efter blev denne opløst, da de fire stater sammen med Frankrigs øvrige kolonier i Afrika blev uafhængige i august 1960.

Noter

Litteratur 

 Thomas Pakenham: The scramble for Africa, 1876-1912; Weidenfeld and Nicolson, London 1991, , s. 738
 Maria Petringa: Brazzà, A Life for Africa, Milton Keynes, AuthorHouse 2006, , s. 276

Eksterne henvisninger 

 Salmonsens Konversationsleksikon, 2. udgave, bind VIII, s. 803; opslag: Fransk Ækvatorialafrika 
 M. Neveu-Lemaire: "Tropisk Fransk-Afrika. (Vest-Afrika og- Afrika omkring Ækvator)" (Geografisk Tidsskrift, Bind 27; 1924) 
 M. Neveu-Lemaire: "Tropisk Fransk-Afrika. (Vest-Afrika og- Afrika omkring Ækvator)" (Geografisk Tidsskrift, Bind 27; 1924) 

Forhenværende afrikanske lande
Forhenværende føderationer
Etableret i 1910
Ophørt i 1958
Ækvatorialafrika
Apussuit Skiing Center

Apussuit Skiing Center er navnet på et skicenter på toppen af en gletsjer omtrent 25 km fra byen Maniitsoq i Grønland.

Området er på ca. 250 km² om sommeren, men betydeligt mere om vinteren. Området er særdeles velegnet til skiløb. For at komme til skiområdet, skal man sejle til Apussuits havneanlæg, og dernæst vandre til skiterrænet fra Maniitsoq, eller køre med et af Apussuits køretøjer.

Terrænet varierer fra 150 meter til 1.200 meter over havets overflade. Centeret har plads til 14 gæster, mens der længere nede ad fjeldet ligger yderligere fem hytter med plads til 20 personer.

Navnet Apussuit er grønlandsk og betyder "Den Store Sne". Maniitsoq betyder "Det Ujævne", da området er et af de mest utilgængelige i Vestgrønland.

Ud over skiaktiviteterne er der mulighed for at køre gennem det smukke grønlandske landskab på snescooter.

Idrætsanlæg i Grønland
Qeqqata Kommune
Diskoskast (atletik)

Diskoskast er en atletik-disciplin hvor det gælder om at kaste en tung linseformet skive så langt som muligt. I konkurrencer for mænd har skiven en diameter på 220 mm og en vægt på 2 kg, mens den for kvinder er på 182 mm og 1 kg. I konkurrence siden 1990 er en 2 kg diskos opfundet af Palle Densam.

Diskoskast er en sport, der kendes helt tilbage fra antikkens Grækenland.

 
 
Atletikdiscipliner
Eva Madsen

Eva Becker Madsen (født 10. juni 1944 i Odense, død 30. oktober 2023) var en dansk musiker og skuespiller.
Hun arbejdede fra 1977 sammen med Clausen & Petersen, og er nok mest kendt for sangen Mormors kolonihavehus, der blev udgivet i 1978.

Eva Madsen var gift med Leif Sylvester Petersen 1985-91.

31. oktober 2023 meddelte parrets datter Mia Sylvester på sociale medier, at Eva Madsen var død af kræft, 79 år gammel.

Diskografi 
 I storbyens favn, Clausen & Petersen (1978)
 Fra banegården til enghave plads, Sylvester & svalerne (1979)
 Hold hovedet koldt og hjertet varmt, Sylvester & svalerne (1983)
 For os betyder det så meget, Sylvester & co. (1984)
 Hvad mon det næste bliver (1985)
 Noget på hjerte (1994)
 Husker du? (1996)
 Det store blå (1998)

Film 
 Har du set Alice? (1981)
 Cirkus Casablanca (1981)
 Rocking Silver (1983)
 Barndommens gade (1986)

Referencer

Eksterne henvisninger 
 
 

Personer fra Odense
Musikere fra Danmark
Skuespillere fra Danmark
Kommunister fra Danmark
EHF

EHF har flere betydninger:
 Extremely High Frequency
 European Handball Federation
 EHF European League (mænd)
 EHF European League (kvinder)
 EHF Champions League
Lilongwe

Lilongwe er hovedstaden i Malawi. Byen har  indbyggere og ligger i den sydvestlige del af landet, vest for Malawifloden, nær grænsen til Mozambique og Zambia. Lilongwe blev grundlagt i 1947 som en handelsplads og blev i 1975 hovedstad, efter byen Zomba i den sydlige del af landet.

Klima

Referencer
MP40

MP40 er én af de mest kendte tyske maskinpistoler fra 2. verdenskrig. Den blev af de allierede ofte kaldt Schmeisser efter våbendesigneren Hugo Schmeisser, selvom han faktisk ikke direkte designede MP40, men blot hjalp med designet til afarten MP41. Derfor er det stadig lidt et mysterium, hvorfor han fik denne ære, men det antages at have med det tyske slangord Schmeisser at gøre, som betyder at kaste noget upræcist, men med stor kraft.

Roden til misforståelsen kan også være, at Hugo Schmeisser fremstillede magasinerne til MP40'eren, hvorfor hans navn var indgraveret i dem. Den rigtige designer af MP40 og dens forløber MP38 hed Heinrich Vollmer.

Over 1 million eksemplarer blev produceret i årene fra 1940 til 1945.

MP40 er i mange film fejlagtigt og historisk ukorrekt blevet fremstillet som den tyske hærs primære våben under 2. verdenskrig. Det var dog i virkeligheden Karabiner 98k der var den tyske hærs primær våben. MP40 har også historisk ukorrekt været med i visse film, hvor den ikke burde have været med i, fx filmen Jagten på den forsvundne skat af den simple årsag, at filmen foregår i 1936 og MP40 ikke var opfundet på det tidspunkt.

Maskinpistoler
IFK Mariehamn

IFK Mariehamn (til tider forkortet IFK) er en finsk fodboldklub, der hører hjemme i byen Mariehamn på Åland, og holdet spiller sine hjemmekampe på Wiklöf Holding Arena, en multisportsarena opført 1932 med plads til 1.637 tilskuere.

Historie 
Fodholdafdelingen startede i 1935 og til 1945 spillede klubben med i lokaleturneringer i 1945 blev klubben en del af det finske ligasystem.
Holdet har siden 2005 spillet i Finlands bedste række, Veikkausliiga. I 2015 vandt holdet pokaltureringen og i 2016 det finske mesterskab for første gang i klubbens historie. 

Klubben har to gange kvalificeret sig til Europa Leauge, men er begge gange tabt i første kvalifikationsrunde.

Historiske slutplaceringer

Noter

Eksterne henvisninger 
 IFK Mariehamn (officiel hjemmeside)
 Green Mean Machine (fanklub)

Fodboldklubber i Finland
Ålandsøerne
Etableret i 1919
Acid Drinkers

Acid Drinkers er et polsk heavy metal-band, der blev stiftet i september 1986.

Gruppemedlemmer 
 Tomasz "Titus" Pukacki – sang, bas
 Darek "Popcorn" Popowicz – første guitar
 Maciek "Ślimak" Starosta – trommer
 Wojciech "Yankiel" Moryto – rytmisk guitar

Tidligere Medlemmer:
 Robert "Litza" Friedrich – rytmisk guitar, sang (1986 – 1998)
 Przemek "Perła" Wejmann – rytmisk guitar (1998 – 2002)
 Tomek "Lipa" Lipnicki – rytmisk guitar (2002 – 2004)
 Alex "Olass" Mendyk – rytmisk guitar (2004 – 2008)

Udgivelser 
Albums

Dvd og Video
15 Screwed Years (2004)
The Hand That Rocks The Coffin (2006)

Eksterne henvisninger 

Thrash metal-grupper
Metalgrupper fra Polen
Musikgrupper fra 1986
Eskadrille 722

Eskadrille 722 (Esk 722) er i dag Flyvevåbnets redningshelikoptereskadrille (SAR - Search and Rescue). Esk 722 blev oprettet den 8. februar 1951 som en let transporteskadrille. Eskadrillen havde også Spitfire jagerfly indtil 1955.

I 1956 blev Esk 722 omdannet til en ren SAR-eskadrille, hvis primære opgave var flyredning, grundet det store antal havarier på datidens jagerfly (der var 79 totalhavarier med 62 dræbte i perioden 1950-1955).
I 1957 fik eskadrillen 7 Sikorsky S-55 redningshelikoptere. Disse stempelmotordrevne helikoptere havde en kort flyvetid og opgavekomplekset udvidedes til også at skulle samle nødstedte op, som andre fly havde fundet.
I 1961 overtog Esk 722 samtlige danske Catalina søfly og arbejdede for Geodætisk Institut i Grønland. 
I 1962 modtog Søværnet de første helikoptere af typen Alouette III. Disse helikoptere blev en del af Eskadrille 722 frem til 1977, hvor Søværnets Flyvetjeneste blev oprettet som en myndighed under Søværnets Operative Kommando.

Eskadrillen har i 45 år anvendt Sikorsky S-61-helikoptere, men disse er udfaset og blev i 2010 helt erstattet med AW-101 Merlin, der i starten havde problemer og kun var flyveklar i 40 % af tiden. S-61'en har fløjet under meget dårlige vejrforhold, men dens akilleshæl er isslag hvorimod de nye helikoptere har varmelegemer i rotorbladene.

Året rundt dækker tre redningshelikoptere det meste af Danmark fra flyvestationerne Ålborg, Skrydstrup og Roskilde Lufthavn. EKRK – ved lav havtemperatur og høje vindhastigheder også fra Rønne. Med denne dækning er der en rimelig kort aktionstid, hvis der er behov for assistance. 

Flyvningerne begrænser sig ikke kun til sø- og flyredning, men kan også være ambulanceflyvning, samt indsats ved olieforureninger. Befolkningen på en del af de danske øer er afhængige af, at helikopterne kan træde til, hvis der opstår akut og alvorlig sygdom eller tilskadekomst. I dag er langt størstedelen af opgaverne af civil karakter.

Helikopterne anvendes også til at fragte kritiske patienter mellem specialafdelingerne på de danske sygehuse (f.eks. brandsårspatienter). Desuden flyves der VIP-flyvninger for Folketinget og Kongehuset. Endelig flyves der også taktisk flyvning som støtte for specialstyrker (Jægerkorpset, Frømandskorpset og Politiets Aktionsstyrke).

I 2009 blev der fløjet 958 operationer hvor 374 var søredningsoperationer, der blev reddet 567 personer og 36 var omkomne.

Eskadrillens redningsmissioner koordineres fra JRCC Danmark (Joint Rescue Coordination Centre, Danmark) i Århus, der drives i et samarbejde mellem Flyvevåbnet og Søværnets Operative Kommando (SOK). 

Eskadrille 722 har base på Flyvestation Karup, og de udstationerede besætninger har 72 timers vagter. 

Besætningen på redningshelikopteren består af to piloter (luftfartøjschef og 2. pilot), en flymaskinist, en systemoperatør, en redder/tekniker og en læge.

Referencer, eksterne kilder og henvisninger 

Flyvevåbnet
Beredskabstjenester
Eskadriller
Flyvestation Karup
Actionspeax

Actionspeax var et dansk gratis magasin, som omhandlede forskellige aspekter af hiphopmiljøet, såsom musik, mode, graffiti osv.
Actionspeax udkom omkring 4 gange om året i 25.000 eksemplarer af lidt over 100 sider, hvoraf en del var reklamer, da det var på denne måde at magasinet blev finansieret. Den første udgave udkom i slutningen af 2004 med Marc Urban som ansvarshavende redaktør. Senere trak Marc Urban sig dog tilbage, da han valgte at koncentrere sig mere om sine tøjbutikker, hvilket betød at Torben Portland med assistance fra Johnny Hefty overtog stolen som redaktører.

Da Actionspeax ikke havde nogen indtjening ved salg, blev størstedelen af artiklerne i bladet skrevet af frivillige skribenter fra hiphopkulturen, hvorfor Actionspeax også havde taget sloganet "Af hiphoppere, til hiphoppere" til sig.

Actionspeax fandtes gratis rundt omkring i landet i udvalgte streetwear og musikbutikker. Ved nummer 13 af magasinet overgik reklameannoncerne til en ny ejer og medførte, at annoncørerne ikke ville betale penge for at have deres reklamer hos en konkurrent, hvorefter ejerne besluttede at lukke ned for produktionen. Den officielle forklaring lød på "stigende udgifter og faldende interesse fra annoncører".

Det rygtes at Actionspeax atter vil genopstå en dag som nyt magasin med nye ejere, men indtil videre er intet bekræftet.

Actionspeax var i udgangspunktet et Aalborgensisk graffitimagasin.

Referencer

Eksterne henvisninger 
 Actionspeax  Officielt websted

Tidsskrifter om musik
Gullfoss

Gullfoss er et vandfald i Island. Floden Hvítá løber gennem vandfaldet.
Der løber ca. 100 kubikmeter vand igennem vandfaldet hvert sekund.
Der har tidligere været planer om at udnytte vandfaldet i et elektricitetsværk, men de planer er nu opgivet, og vandfaldet er blevet fredet.

Vandfald i Island
Lighter

En lighter er et redskab til at skabe ild med ved anvendelse af en brændbar væske eller f.eks. butangas.

Den er forholdsvist simpelt konstrueret: Øverst et lille hjul, der giver gnister, når dette rulles mod en sten placeret nedenunder. Ved gnistens fremkomst trykkes på en udløser, der frigiver gassen. Når gassen rammer gnisterne antændes denne. Lighteren slukkes så ved, at udløseren slippes.

Ofte kan flammens størrelse reguleres ved hjælp af en knap på lighteren.

Lighter er et låneord, som kommer fra engelsk, men nu er fuldt accepteret i det danske sprog. På dansk har vi ellers ord som fyrtøj, tænder og cigartænder.

Se også 
 Zippo
Glostrup F.K.

Glostrup Fodbold Klub – I.F. 32 (Glostrup F.K.) er en dansk fodboldklub i Glostrup Kommune vest for København.
Holdet har spillet i Danmarks næstbedste række, 1. division (fodbold). Den 3. februar 2009 vedtog generalforsamlingen at oprette en delvis fusion mellem GFK og Albertslund IF Fodbold fra sæsonen 2009-10. Fusionen omfattede klubbernes U16-U19-hold samt de to seniorafdelinger, og de pågældende hold har herefter deltaget i turneringer under navnet Boldklubberne Glostrup Albertslund (BGA).

Klubbens træner er Thomas Wellemberg , og holdet spiller sine hjemmekampe på Glostrup Stadion med plads til 4.000 tilskuere.

Glostrup F.K. blev dannet den 1. januar 2001 som en overbygning af tre fodboldklubber fra Glostrup Kommune; Hvissinge FC samt fodboldafdelingerne i I.F. 32 og Glostrup IC. I foråret 2003 fusionerede de tre fodboldklubber, så alle aktiviteterne blev samlet i samme klub.

Ekstern kilde/henvisning 
 Glostrup FKs officielle hjemmeside

Referencer 

Fodboldklubber under DBU Sjælland
F.K.
GFK

GFK eller GfK har flere betydninger:

 Glostrup F.K. – idrætsforening, forkortes GFK
 GfK (firma) – analysefirma
GfK

GfK SE (fork. for Gesellschaft für Konsumforschung) er Tysklands største analyseinstitut og det femtestørste på verdensplan. Virksomheden blev grundlagt i 1934 af en gruppe forskere ved universitet i Nürnberg, deriblandt den senere kansler Ludwig Erhard. I 2010 omsatte GfK for 1,294 mia. euro og beskæftigede 10.000 ansatte fordelt på 100 lande, heraf ca. 1.800 i Tyskland. 

Virksomheden har været på det danske marked siden 1990, hvor de to virksomheder Observa A/S (grdl. 1958) og E.C. Marketing A/S samt E.C. Pharma (grdl. 1963) blev overtaget af GfK og fusioneret. 

På hjemmemarkedet står GfK blandt andet for målingen af de officielle seertal.

Eksterne henvisninger 
 GfK Danmarks hjemmeside

Markedsføringsvirksomheder fra Tyskland
Analyseinstitutter
Etableret i 1934
Bootleg

Bootlegs er uofficielle udgivelser af film eller musik, som fx piratoptagelser af koncerter eller demobånd.
Bootlegs kan normalt ikke købes i pladebutikker. De bliver i stedet distribueret gennem fx internettet eller plademesser.
Man mener at de første bootlegs kom frem i 60'erne og blev startet af Bob Dylan-fans.
Det skulle efter sigende være startet for alvor efter Bob Dylan's bootleg, Great White Wonder fra 1969 udkom.
Selv er Bob Dylan meget imod bootlegs. Der skulle efter sigende findes et interview, hvori han paranoidt fortæller, at bootlegerne ligger på lur under hans seng.

Bootslegs kan også dække over piratkopier af udgivelser som ikke længere er til at opdrive fra ny, og som har meget høj kurs som brugte (og med meget få eller ingen sælgere), men stadigt er efterspurgte. Disse bootlegs er ofte så veludførte at de ved første øjekast ligner originalen. I dag ses dette typisk ved udgivelser som er efterspurgt på Lp men kun er genoptrykt på cd, eller materiale som aldrig er udgivet, eksempelvis tv-udsendeler og film. Her adopteres optagelser fra tv (eller biograf) til en uofficiel udgivelse. Her er der oftest gået sport i at lave menuer, undertekster mv. ligesom på officielle DVD udgivelser.
Mange fans som ellers er mod piratkopiering, ser oftest disse bootlegs som en undtagelse, da der tit er tale om udgivelser som folk ellers ville betale for, men ikke har mulighed for at købe, og som folk har i sinde at købe hvis en officiel udgivelse udkommer. I visse tilfælde eksistere der måske ikke længere masterbånd eller lign, eller rettighedshaverne har været umulige at opspore. 
Det er da også set at officielle genoptryk er blevet lavet på baggrund af at mange bootlegs er kommet i omløb, selvom det blev vurderet at der kun var få eller ingen købere.

Ordet bootleg stammer fra forbudstiden i USA, hvor ordet betegnede at man smuglede flasker i støvleskafterne. For at lave bootleg plader kræves optageudstyr medbragt til koncerter, hvilket oftest skulle smugles forbi sikkerhedsvagter, hvorefter denne type plader var navngivet. I dag er det dog blevet nemmere da de fleste nyere mobiltelefoner har kamera og videokamera.

Nogle af de mest bootlegede kunstnere er:
Bob Dylan
Bruce Springsteen
The Beatles
Led Zeppelin
Kiss
Metallica
Van Halen

Musik
Film
Idrætsforeningen af 1932 - Glostrup

Idrætsforeningen af 1932 – Glostrup (IF32) er en idrætsklub i Glostrup, der har følgende sportsgrene på programmet: boksning, bowling, fodbold, gymnastik og petanque. Klubben blev stiftet den 4. maj 1932 som AIK Glostrup (Arbejdernes Idræts Klub), men i 1963 blev navnet ændret til Idrætsforeningen af 1932 – Glostrup.

Underafdelinger:
 Bokseklubben IF32
 IF32 Bowling Glostrup
 Glostrup Fodbold Klub - I.F. 32
 IF32 Gamle Drenge
 IF32 Gymnastik
 Glostrup Petanque IF32
 IF32 Motion og Trivsel

I 2001 indgik IF32 Fodbold en overbygningsaftale med Hvissinge FC og Glostrup IC Fodbold, og i 2003 fusionerede de tre klubber til Glostrup Fodbold Klub - I.F. 32

Kilde 
 I.F. 32's officielle hjemmeside

Idrætsforeninger i Danmark
Tidligere fodboldklubber i Danmark
Fodboldklubber under DBU Sjælland
Sport i Glostrup
Etableret i 1932